पक्षी विज्ञानियों द्वारा प्रमाणित उपाय करें बर्ड फीडर या दूसरी चीजों का इस्तेमाल करें अपने घर में जरूरी बदलाव करें खिड़कियों में जरूरी बदलाव करें
एकोपियन बर्ड सेवर रस्सियों के बने पर्दे होते हैं, जिनको आसानी से खिड़कियों पर लगा कर पक्षियों को खिड़की पर टकराने से रोका जा सकता है। इस पर्दे में हर थोड़ी दूरी पर कई रस्सियाँ बंधी होती हैं, जो खिड़की के आगे लटकती रहती हैं। आप आपकी खिड़की के हिसाब से बर्ड सेवर खरीद सकते हैं और दिए हुए निर्देशों को अपनाकर इसको खिड़की पर लगा सकते हैं।  एकोपियन बर्ड सेवर पक्षियों को खिड़की पर टकराने से रोकने का बहुत ही कारगर तरीका है‌। दुनिया भर के कई पक्षी संरक्षण संस्थानों द्वारा भी इसको लगाने की सलाह दी जाती है। आप इस वेबसाइट पर से https://www.birdsavers.com/ इसको खरीद सकते हैं। अगर आप खुद का बर्ड सेवर बनाना चाहते हैं, तो यह काम आसानी से गहरे कलर की पेराकोर्ड (paracord) रस्सियों और विनाइल जे चैनल (vinyl j-channel) की मदद से किया जा सकता है। अपनी खिड़की की चौड़ाई नांप कर उसके मुताबिक जे चैनल (j-channel) काटें। अब इस चैनल के अंदर इतने छेद किए जाएं कि हर 4 इंच की दूरी पर पूरी खिड़की के सामने पेराकोर्ड रस्सियों के टुकड़ों को लटकाया जा सके। रस्सी के टुकड़ों को इन छेदों में से निकालकर ऊपर की ओर गांठ लगा दें।  आप जे चैनल को खिड़की के ऊपर स्क्रू या फिर वेल्क्रो (Velcro) की पट्टियों की मदद से लगा सकते हैं। PVC पाइप और लकड़ी के टुकड़े को J चैनल के विकल्प के लिए इस्तेमाल किया जा सकता है। आप चाहें तो इन रस्सियों को बांधने के लिए ऊपर एक और रस्सी के टुकड़े को इस्तेमाल कर सकते हैं। बर्ड क्रेश प्रीवेंटर्स दुनिया भर के कई पक्षी संरक्षण संस्थानों द्वारा एक और प्रमाणित हल है। यह एक नायलॉन की बनी जाली होती है, जिसको पक्षी आसानी से देख सकते हैं, लेकिन इंसानों को यह मुश्किल से ही नजर आती है। अपनी खिड़की के आकार के हिसाब से यह जाली खरीदें, फिर स्क्रू और ब्रैकेट की मदद से इसको खिड़की पर लगाएं। आप बर्ड क्रेश प्रीवेंटर्स इस http://stores.santarosanational.com/ वेबसाइट पर से भी मंगा सकते हैं। दुनिया भर के कई पक्षी संरक्षण संस्थानों द्वारा प्रमाणित यह सफेद रंग के चिपकने वाले डॉट्स जिनको आप खिड़की पर ग्रिड पैटर्न में लगा सकते हैं। इनको आप ख़ुद भी लगा सकते हैं या किसी दक्ष व्यक्ति से इनको खिड़की पर लगवाया जाए।  इन डॉट्स को कुछ इस प्रकार से बनाया जाता है कि यह आपकी खिड़की के गिलास कि सतह को बिना नुकसान पहुंचाए, सारे मौसमों में खिड़की पर अच्छे से चिपके रहते हैं। आप इनको इस https://www.conveniencegroup.com/featherfriendly/feather-friendly/ वेबसाइट पर से खरीद सकते हैं। Solyx Bird-Safety Film एक चिपकने वाली फिल्म (झिल्ली) होती है, जो कई तरह के पैटर्न में आती है। लकीरों के पैटर्न से लेकर इस पर कई तरह के प्राकृतिक डिजाइन तक बने होते हैं। इस फिल्म को ऑर्डर करें और चाहें तो खुद, या फिर किसी दक्ष व्यक्ति से इसको खिड़की पर लगवाएं।  Solyx Bird-Safety Film दुनिया भर के कई पक्षी संरक्षण संस्थानों द्वारा एक प्रमाणित प्रोडक्ट है। आप इस प्रोडक्ट को कई डिजाइनों में इस वेबसाइट: https://www.decorativefilm.com/specialty-bird-safety पर से खरीद सकते हैं। यह उपाय सुनने में थोड़ा अजीब तो लगता है, लेकिन बर्ड फीडर और पक्षियों के नहाने के बर्तन को खिड़की के करीब रखना सुरक्षित रहता है। क्योंकि बर्ड फीडर एक अवरोधक की तरह काम करता है, जिससे पक्षी खिड़की की तरफ तेज रफ्तार से नहीं आते और घातक रफ्तार से टकराने से बच जाते हैं।  घातक रफ्तार की टक्कर से बचाने के लिए कोशिश करें कि फीडर को खिड़की के गिलास से ही चिपका कर लगा दिया जाए। आप पक्षियों को खिड़कियों पर टकराने से बचाने के लिए फीडर और पक्षियों के नहाने के बर्तन को कम से कम खिड़की से 30 फीट की दूरी पर भी रख सकते हैं। इस तरह पक्षियों का खिड़की की तरफ ध्यान नहीं जाएगा और वह खिड़की पर टकराने से बच जाएंगे। विंड चाइम को खिड़कियों के बाहरी हिस्से के ऊपर लटकाएं। ऐसी विंड चाइम टांगी जाए जिसमें कुछ चमकदार लगा हुआ हो और हवा चलने पर वह आवाज़ करती हो। आप खुद भी CD या चमकीला प्लास्टिक टांग कर विंड चाइम बना सकते हैं। एल्युमीनियम के डिस्पोजल को टांग कर भी पक्षियों को भगाया जा सकता है। आप जगह को और प्राकृतिक बनाने के लिए खिड़की के सामने पेड़ की टहनियां लगा सकते हैं। धागे से पेड़ की टहनियों को बांधकर एक कतार बनाएं और खिड़की से कुछ इंच के फासले पर इनको लटका दिया जाए। ऐसा करने से आपको खिड़की से बाहर का नजारा भी दिख सकेगा और पक्षियों को भी खिड़की पर टकराने से रोका जा सकेगा। अगर आपके घर के अंदर खिड़कियों के पास बहुत सारे पौधे मौजूद हैं, तो इनको खिड़कियों के पास से हटाकर कुछ दूरी पर रखा जाए। ऐसा ना करने पर पक्षी खिड़की के बाहर से इन पौधों को देखकर इन पर बैठने के लिए आते समय खिड़की से टकरा सकते हैं। कोशिश करें कि खिड़की पर दिन के समय पर्दा डला हुआ हो, ऐसा करने से पक्षियों को खिड़की पर टकराने से रोका जा सकेगा। पर्दा डालने से पक्षियों को खिड़की के होने का संकेत मिल जाएगा। अगर आपके घर में ऊपर से नीचे की ओर बंद होने वाले ब्लाइंड्स (blinds) हैं, तो इनको दिन के समय आधा या पूरा बंद रखने की कोशिश करें। अपने घर के कमरों की लाइटें इस्तेमाल ना होने पर बंद करके रखी जाएं। ऐसा करने से पक्षियों को आपके घर की रोशनी की तरफ आने से और खिड़कियों पर टकराने से रोका जा सकेगा। ऐसे सफेद टेप का इस्तेमाल किया जाए, जो हवा और पानी में टिका रह सके। हर 4 इंच के फासले पर टेप की खड़ी पट्टियां चिपकाएं। यह पट्टियां पक्षियों को गिलास होने का संकेत दे देंगी और इनको खिड़कियों पर टकराने से रोका जा सकेगा।  आप काले टेप का भी इस्तेमाल कर सकते हैं। अगर आप काले टेप का इस्तेमाल कर रहे हैं, तो पट्टियों के बीच में 1 इंच का फासला रखा जाए। पक्षियों को खिड़कियों पर टकराने से रोकने के लिए पेट स्टोर पर एक खास किस्म का टेप मिलता है। पक्षियों को खिड़कियों पर टकराने से रोकने के लिए पक्षियों के स्टीकर लगाना एक आसान और कारगर तरीका है। हमेशा इन पक्षियों की आकृतियों को एक दूसरे से करीब एक हाथ की दूरी पर लगाया जाए। आपको खिड़कियों पर कई प्रकार के पक्षियों के आकृति वाले स्टीकर चिपकाने होंगे, क्योंकि एक या दो स्टीकर चिपकाने से पक्षी खिड़कियों के कांच पर टकराने से नहीं रुकेंगे। खिड़कियों के कांच की बाहरी सतह पर साबुन लगाना पक्षियों को खिड़की पर टकराने से रोकने का एक और कारगर तरीका है। ऐसा करने से खिड़की के कांच पर साबुन की एक सतह बन जाती है जो पक्षियों को नजर आ जाती है। इस बात को ध्यान रखें कि अगर आप यह तरीका इस्तेमाल कर रहे हैं, तो इस सतह को बरकरार रखने के लिए आपको हफ्ते में कई बार खिड़की के कांच पर साबुन लगाना होगा। खिड़कियों पर टेंपेरा (tempera) पेंट या विंडो पेंट लगाना एक और अच्छा उपाय है। चमकदार और गहरे पैटर्न बनाकर आप इस काम को मनोरंजक बना सकते हैं। इस बात को ध्यान रखें कि खिड़की की अधिकतम सतह को विंडो पेंट से पेंट कर दिया जाए, ताकि पक्षियों के टकराने के लिए कोई भी पारदर्शी जगह मौजूद ना रहे। इस प्रकार की विंडो फिल्म भी उपलब्ध हैं, जो अंदर से तो पारदर्शी होती हैं, पर बाहर से इनमें से कुछ नजर नहीं आता। इस काम के लिए इस तरह की विंडो फिल्म इस्तेमाल की जाए जो खिड़की के गिलास की पूरी बाहरी सतह को ढक ले। ज्यादातर विंडो फिल्म को इस तरह बनाया जाता है कि इनमें से रोशनी तो अंदर चली जाती है, लेकिन इसके बावजूद भी बाहर से अंदर की ओर इनमें से पक्षियों को कुछ नजर नहीं आता। कुछ विंडो फिल्म पर अलग-अलग तरह के पैटर्न भी होते हैं, जैसे पट्टियां और चोकोर पैटर्न जो पक्षियों को गिलास पर टकराने से रोकते है। इस तरह के पैटर्न वाली विंडो फिल्म लगाने से आपकी खिड़कियां खूबसूरत भी नजर आएंगी और इसकी मदद से पक्षियों को गिलास पर टकराने से भी बचाया जा सकेगा। पक्षियों को खिड़की पर टकराने से बचाने के लिए बाजार में कई तरह की जालियां और नेट उपलब्ध हैं। इस काम के लिए इस प्रकार की जाली देखी जाए जो गहरे रंग की हो, जिसको आप आपकी खिड़की के बाहर लगा सकें। आपको जाली को खिड़की के बाहर इस तरह सेट करना होगा कि यह पूरी खिड़की को ढक ले। आप इस काम के लिए 2 इंच वाली बर्ड नेट का इस्तेमाल कर सकते हैं। इस प्रकार की नेट देखी जाए जो मजबूत हो और हल्के वजन के लाइट वेट पॉलिप्रोपिलीन (lightweigh polypropylene) से बनी हो। अगर आपकी खिड़की के बाहर शटर नहीं लगे हुए हैं, तो इन्हें लगवाएं। जब भी आप दिन में बाहर हों, तो पक्षियों को खिड़कियों पर टकराने से बचाने के लिए इन शटर्स को बंद करके जाएं। यह शटर्स ऊर्जा बचाने का एक अच्छा उपाय भी हैं, जो आपके घर को बिना हीटर के गर्म बनाए रखते हैं। आप सन-शेड (sun shade) लगाकर या फिर किसी और चीज से खिड़की के ऊपर साया करके रिफ्लेक्शन को रोक सकते हैं, जिससे पक्षियों को गिलास आसानी से नजर आ जाएगा और पक्षी इस पर टकराने से बच जाएंगे। इस समस्या से हमेशा के लिए छुटकारा पाने के लिए आप खिड़की के गिलास को बदलकर ऐसा गिलास लगवाएं जिस पर अल्ट्रावायलेट पैटर्न बने हुए हों। इस गिलास पर आड़ी-तिरछी लकीरें बनी होती हैं, जो इंसानों को नजर नहीं आतीं, पर बाहर मौजूद परिंदे इनको आसानी से देख सकते हैं। यह उपाय आपके लिए सबसे महंगा हो सकता है, लेकिन यह इस समस्या को हमेशा के लिए हल कर देगा।  आप अल्ट्रावायलेट पैटर्न वाला गिलास ऑनलाइन खरीद सकते हैं और यह फर्नीचर स्टोर पर भी उपलब्ध होता है। अगर आप भी आपके घर में खिड़कियां लगवाने जा रहे हैं, तो खिड़कियों को कुछ इस अंदाज में लगाया जाए कि वह थोड़ी जमीन की ओर झुकी हुई हों। अपने कॉन्ट्रैक्टर से खिड़कियों को बहुत हल्का सा नीचे की ओर झुका हुआ लगाने को बोलें, ताकि खिड़कियों के गिलास पर पेड़ों और आसमान के अक्स की बजाय जमीन का अक्स नजर आए। ऐसा करने से आप खिड़कियों में से बाहर का नजारा भी देख सकेंगे और खिड़कियों पर परिंदों को टकराने से भी रोका जा सकेगा।
आसान और कारगर हल के लिए एकोपियन बर्ड-सेवर (Acopian BirdSaver) लगवाएं: घर पर खुद का बर्ड सेवर बनाएं: अगर आप कम दिखाई देने वाला उपाय करना चाहते हैं, तो बर्ड क्रेश प्रीवेंटर्स (Bird Crash Preventers) का इस्तेमाल करें: पक्षियों के लिए अनुकूल चिपकने वाले विंडो डॉट्स (window dots) खिड़की पर लगाएं: अगर आप खूबसूरत नजर आने वाला हल चाहते हैं, तो Solyx Bird-Safety Film का इस्तेमाल करें: बर्ड फीडर (Bird Feeder) और पक्षियों के नहाने के बर्तन को ज्यादा से ज्यादा खिड़की से 3 फीट की दूरी पर रखें: खिड़कियों के सामने विंड चाइम (wind chime) लटकाएं: पेड़ की टहनियों को खिड़की के आगे लगाएं: घर के अंदर मौजूद पौधों को खिड़कियों के पास से हटाएं: खिड़कियों को जितना हो सके परदे और ब्लाइंड्स (blinds) से ढक कर रखें: घर के अंदर की लाइटें इस्तेमाल ना होने पर बंद रखें: खिड़कियों की बाहरी सतह पर टेप के टुकड़े चिपकाएं: खिड़कियों के गिलास पर पक्षियों की आकृतियां चिपकाएं: खिड़कियों के कांच की बाहरी सतह पर साबुन या विंडो पेंट लगाएं: खिड़की की बाहरी सतह पर एक विंडो फिल्म (Window Film) यानी झिल्ली लगाएं: खिड़की पर विंडो स्क्रीन (window screen/जाली) या फिर नेट लगाएं: बाहर शटर (shutters) या सन-शेड (sun shade) लगाएं: खिड़की के कांच को बदलकर अल्ट्रावायलेट पेटर्न्ड गिलास लगवाएं:
https://www.wikihow.com/Prevent-Birds-From-Flying-Into-Windows https://www.wikihow.com/Prevent-Birds-From-Flying-Into-Windows https://www.wikihow.com/Prevent-Birds-From-Flying-Into-Windows https://www.wikihow.com/Prevent-Birds-From-Flying-Into-Windows
Installing Ornithologist-Approved Commercial Systems Using Bird Feeders and Other Objects Adapting Your Home Adjusting Your Windows